21 d'agost

El 21 d'agost és el dos-cents trenta-tresè dia de l'any del calendari gregorià i el dos-cents trenta-quatrè en els anys de traspàs. Queden 132 dies per finalitzar l'any.

Esdeveniments 
Països Catalans
 1256 - L'Infant Jaume (Jaume II) és reconegut com a successor del regne de Mallorca.

Resta del món
 1707 - Toló (Var, França): l'exèrcit aliat aixeca el Setge de Toló després que no aconsegueixin ocupar la ciutat en el curs de la Guerra de Successió Espanyola.
 1911 - París (França): La Gioconda és robada del Museu del Louvre, a París.
 1929 - Coyoacán (Mèxic): casament de Frida Kahlo i Diego Rivera.
 1959 - Washington DC (EUA): Hawaii esdevé el 50è estat dels Estats Units.
 1975 - Aleria (Còrsega): Edmond Simeoni i un grapat de nacionalistes corsos armats ocupen una cava acusada de frau en l'elaboració de vi i s'enfronten amb la policia (fets d'Aleria).
 1991 - Riga (Unió Soviètica): el Parlament de Letònia proclama la seva independència de l'URSS.

Naixements 
Països Catalans
 1689 - Vilafermosa, Alt Millars: Josep Prades i Gallent, compositor valencià.
 1739 - València: Mariano Salvador Maella Pérez, pintor neoclàssic valencià.
 1900 - Pals, Baix Empordà: Jaume Pi i Figueras, metge cirurgià català.
 1906 - Barcelona: Joaquim Homs i Oller, compositor català.
 1982 - es Castell, Menorca: Francisco Vallejo Pons, jugador d'escacs menorquí.
 1985:
 Sant Cugat del Vallèsː Maria Rosa Tamburini i Borràs, jugadora d'hoquei sobre patins catalana, que jugà de davantera.
 Figueres, Alt Empordà: Adrià Ciurana i Geli, artista català.
 1989 - Puigpelat, Alt Camp: Aleix Vidal Parreu, futbolista català, en la posició de migcampista.

Resta del món
 1165: Felip II Capet, rei de França, anomenat August.
 1567, Thorens-Glières (Ducat de Savoia, avui França): Francesc de Sales, escriptor i bisbe de Ginebra; canonitzat, és Doctor de l'Església, patró de la família salesiana i dels escriptors i periodistes  
 1670, Moulins, França: James Fitz-James Stuart, duc de Berwick, militar i aristòcrata franco-anglès al servei de Lluís XIV de França durant la Guerra de Successió Espanyola
 1698, Cremona, Itàlia: Giuseppe Guarneri, lutier italià, també conegut com a Guarneri del Gesù  
 1765, Londres, Anglaterra):Guillem IV del Regne Unit, rei del Regne Unit.
 1789 París, Regne de França: Augustin Louis Cauchy, matemàtic francès, conegut per haver estat el gran sistematitzador del càlcul.
 1853, Màlaga: Laura García Hoppe, pintora espanyola vinculada a la ILE (m. 1946).
 1862, Verona, Regne d'Itàlia: Emilio Salgari, escriptor i periodista italià 
 1863, Parísː Hélène van Zuylen, escriptora francesa i pionera en la pràctica de l'automobilisme  
 1892, Rennes, Ille i Vilaine, França: Charles Vanel, actor i director francès.
 1893, París (França): Lili Boulanger, compositora francesa
 1904, Red Bank, Nova Jersey, EUA: Count Basie, director de big band i pianista estatunidenc de jazz
 1916, Vejen, Dinamarcaː Ingrid Vang Nyman, il·lustradora danesa, autora dels dibuixos originals de Pippi Långstrump  
 1917, Moscou, URSS: Leonid Hurwicz, economista estatunidenc d'origen polonès, Premi Nobel d'Economia de 2007  
 1921, Madridː Gertrudis de la Fuente, doctora en Farmàcia, pionera de la investigació bioquímica  
 1930, Castell de Glamis, Escòcia: Margarida del Regne Unit, princesa, germana de la reina Elisabet II del Regne Unit
 1933, Hatfield, Yorkshire, Regne Unitː Janet Baker, mezzosoprano anglesa.
 1934, Denver, Colorado, EUA: John L. Hall, físic nord-americà, Premi Nobel de Física de l'any 2005.
 1938, Houston, Texas: Kenny Rogers, cantant de música country estatunidenc  
 1945, Nova Yorkː Patty McCormack, actriu estatunidenca, de teatre, cinema i televisió.
 1951 - Mysenː Cecilie Løveid, escriptora, dramaturga i poeta noruega, exponents del teatre nòrdic modern.
 1961, Santanderː Mara Dierssen, neurobiòloga, investigadora i professora universitària establerta a Catalunya.
 1963, Rabat, Marroc: Mohammed VI, rei del Marroc.
 1952, Ankara, Turquia: John Graham Mellor, conegut com a Joe Strummer, cofundador, compositor, cantant i guitarrista de la banda punk britànica The Clash
 1955, Ciutat de Mèxicː Sabina Berman, escriptora, dramaturga, directora de teatre i directora de cinema mexicana.
 1957, Estocolmː Karin Rehnqvist, compositora i directora sueca de música clàssica.
 1975, Sint-Truiden, Limburg (Bèlgica): Caroline Gennez, política socialista flamenca.
 1986 - Sherwood Content, Trelawny, Jamaica: Usain Bolt, atleta jamaicà especialitzat en els 100 i els 200 metres llisos.
 1988, Varsòvia, Polònia: Robert Lewandowski, jugador de futbol.
 1989 - Palisades, Nova York: Hayden Panettiere, actriu i cantant estatunidenca.

Necrològiques 
Països Catalans
 1826 - Puigcerdà, Bisbat d'Urgell: Francesc Piguillem i Verdacer, metge i professor de medicina.
 1855 - Sant Sebastià: Josep Melcior Prat i Solà, literat, traductor i polític lliberal català (n. 1779).
 1876 - Caldas de Besaya, Cantàbria: Ildefons Cerdà i Sunyer, enginyer, urbanista, jurista, economista i polític català (n. 1815).
 1913 - Barcelona, Barcelonès: Joan Sol i Ortega, advocat i polític català (n. 1849).
 1933 - Barcelona: Francesca Saperas i Miró, militant anarquista i anarcosindicalista catalana (n. 1851).
 1951 - Solsona: Tomàs Boix i Soler, pintor català.
 1993 - Barcelona: Ignasi Ponti i Grau, enginyer industrial, promotor i mecenes cultural català (n. 1910).
 2016 - Barcelona: Benet Rossell i Sanuy, artista català (n. 1937).

Resta del món

 1157 - Fresneda, Regne de Castella: Alfons VII de Lleó, rei de Galícia, Castella i Lleó.
 1762 - Thoresby, Nottingham: Mary Wortley Montagu, escriptora britànica (n. 1689).
 1836 - París: Claude-Louis Navier, matemàtic i enginyer francès, deixeble de Joseph Fourier (n. 1785).
 1869 - Feltham, (Regne Unit): Thomas Hodgskin, escriptor socialista anglès d'economia política, anarquista de mercat, crític del capitalisme i partidari del lliure comerç i els primers sindicats (n. 1787).
 1873 - París: Marie Guy-Stéphan, ballarina francesa (n. 1818).
 1900 - Ponta Delgada: Ernesto do Canto, historiador, bibliòfil i polític de les Açores.
 1940 - Coyoacán, Mèxic: Lev Trotski, polític i revolucionari marxista (n. 1879).
 1943 - Copenhaguen, Dinamarca: Henrik Pontoppidan, escriptor danès, Premi Nobel de Literatura de l'any 1917 (n. 1857).
 1983 - Manila (Filipines): Benigno Aquino Jr., periodista i polític filipí (n. 1932).
 1988 - Los Angeles: Ray Eames, artista i dissenyadora estatunidenca esdevinguda clàssica del segle XX (n. 1912).
 2005 - Tel Avivː Dàlia Ravikovitx, poetessa, traductora i activista israeliana per a la pau (n. 1936).
 2017 - Mont-real (Canadà): Réjean Ducharme, escriptor, dramaturg i escultor canadenc.
 2018 - Scottsdale, Arizona: Barbara Harris, actriu estatunidenca de teatre i cinema (n. 1935).

Festes i commemoracions 
 Santoral
 Església Catòlica
 Sants al Martirologi romà (2011): 
 Quadrat d'Útica, bisbe i màrtir (259);
 Euprepi de Verona, bisbe màrtir (300);
 Agatònic, Zòtic, Prínceps, Teoprepi, Acindí, Severià i Zenó de Nicomèdia, màrtirs (300); 
 Ciríaca de Roma, màrtir (300);
 Luxori de Pondorgiano, Cisel i Camerí, màrtirs a Sardenya (s. IV);
 Bassa d'Haloma, Teògenes, Agapi i Pisti de Vodena, màrtirs (305-311);
 Privat de Mende, bisbe i màrtir (407); 
 Sidoni Apol·linar, bisbe de Clarmont (479);
 Bernat, Gràcia i Maria d'Alzira, conversos i màrtirs (1180);
 Giuse Dang Dinh Vien, prevere màrtir (1838);
 Pius X, papa (1914).
 Beats al Martirologi romà (2011): 
 Victoria Rasoamanarivo, vídua (1894);
 Salvador Estrugo Solves, màrtir (1936); 
 Ramon Peiró i Victori, màrtir (1936); 
 Pere Sadurní i Raventós, màrtir (1936); Jan Zembol, franciscà màrtir (1942).
 Sants no presents al Martirologi:
 Bonós i Maximià d'Antioquia, màrtirs, patrons de Blanes; Natal de Casale Monferrato, bisbe.
 Venerable Franz Reinisch, prevere màrtir (1942).
 Venerats en l'Orde de la Mercè: beata Beatriz de Roelas (1580).

 Església Armènia
 11 Navarsard: Just de Roma, màrtir; Privat de Mende, bisbe màrtir; Assumpció de la Mare de Déu

 Església Copta
 15 Mesori: Abraham, Isaac i Jacob, patriarques ; Privat de Mende, bisbe màrtir.

 Església Ortodoxa (segons el calendari julià)
 Se celebren els corresponents al 3 de setembre del calendari gregorià.
 Abraham de Smolensk

Esglésies luteranes
 Geert Groote, predicador (1384).

Referències 

21